ai4bharat/Pralekha huggingface dataset:
প্রধানমন্ত্রীরদপ্তর
ইজ্রায়েলের প্রধানমন্ত্রী হিসেবে দায়িত্ব গ্রহণ করায় নাফতালি বেনেটকে প্রধানমন্ত্রীর শুভেচ্ছা
প্রধানমন্ত্রী ভারত-ইজ্রায়েল কৌশলগত অংশীদারীত্বকে শক্তিশালী করার জন্য বেঞ্জামিন নেতানিয়াহুর প্রতি কৃতজ্ঞতা প্রকাশ করেছেন
নতুনদিল্লি, ১৪ই জুন, ২০২১
প্রধানমন্ত্রী শ্রী নরেন্দ্র মোদী, মিঃ নাফতালি বেনেটকে ইজ্রায়েলের প্রধানমন্ত্রী হিসেবে দায়িত্ব গ্রহণের জন্য অভিনন্দন জানিয়েছেন।
এক ট্যুইটবার্তায় প্রধানমন্ত্রী বলেছেন, “ মাননীয় @naftalibennett, ইজ্রায়েলের প্রধানমন্ত্রী হিসেবে দায়িত্ব গ্রহণের জন্য আপনাকে অভিনন্দন জানাই। আগামী বছর আমরা দুই দেশের কুটনৈতিক সম্পর্ক গড়ে ওঠার ৩০ বছর পূর্ণ হবে। @IsraeliPM , আমি আপনার সঙ্গে সাক্ষাতের জন্য এবং দুটি দেশের কৌশলগত অংশীদারীত্বকে আরো শক্তিশালী করার অপেক্ষায় আছি।
প্রধানমন্ত্রী ভারত-ইজ্রায়েল কৌশলগত অংশীদারীত্বকে ব্যক্তিগত উদ্যোগে আরো মজবুত করা এবং নেতৃত্বদানের জন্য বেঞ্জামিন নেতানিয়াহুর প্রতি কৃতজ্ঞতা প্রকাশ করেছেন।
শ্রী মোদী বলেছেন, “ ইজ্রায়েলের প্রধানমন্ত্রী হিসেবে আপনি সফলভাবে আপনার কার্যকালের মেয়াদ সম্পূর্ণ করেছেন। ভারত-ইজ্রায়েল কৌশলগত অংশীদারীত্বকে ব্যক্তিগত উদ্যোগে আরো মজবুত করা এবং নেতৃত্বদানের জন্য, @netanyahu আপনার প্রতি আমি কৃতজ্ঞ।“
CG/CB
(Visitor Counter : 167
মহাকাশদপ্তর
স্পেস স্টেশন এবং মনুষ্যবাহি মহাকাশ অভিযান
নয়াদিল্লি, ১১ জুলাই, ২০১৯
গগনায়ণ কার্যক্রম নিয়ে নকশা ও রূপরেখা চূড়ান্ত করা হয়েছে। এই অভিযানে যে যানে করে মহাকাশে মানুষ পাঠানো হবে সেই সংক্রান্ত পরীক্ষা-নিরীক্ষার কাজ শুরু করা হয়েছে এবং ক্রায়োজনিক ইঞ্জিন টেস্টের কাজও এগোচ্ছে। যে সদস্যদের এই অভিযানে পাঠানো হবে, তাদের বাছাইয়ের কাজ শুরু হয়েছে এবং প্রশিক্ষণের পরিকল্পনাও তৈরি করা হয়েছে।
গগনায়ণ কার্যক্রমকে কেন্দ্রীয় সরকার অনুমোদন দিয়েছে এবং মহাকাশযানে করে মানুষ পাঠানোর বিষয় নিয়ে ‘ইসরো’ একটি ‘হিউম্যান স্পেস ফ্লাইট সেন্টার’  নামে নতুন কেন্দ্র গড়ে তুলেছে। গগনায়ণ প্রকল্পের জন্য একটি দল তৈরি করা হয়েছে।
মহাকাশযানে করে মানুষ পাঠানোর কর্মসূচী সফর করতে ইসরো ইতিমধ্যেই বিমানকর্মী পরিচালন ব্যবস্হা নিয়ে ভারতীয় বিমানবাহিনীর সঙ্গে এক সমঝোতাপত্র স্বাক্ষর করেছে। এই মউ স্বাক্ষরের ফলে মহাকাশযানের সদস্য নির্বাচন, সদস্যদের স্বাস্হ্য ব্যবস্হা এবং মহাকাশ থেকে ফিরে আসার পর তাদের পুর্নবাসনের ব্যাপারে সুবিধা পাওয়া যাবে।
গতকাল লোকসভায় এক প্রশ্নের লিখিত জবাবে এই তথ্য জানান, উত্তরপূর্বাঞ্চল উন্নয়ন দপ্তর , প্রধানমন্ত্রী দপ্তর, গণঅভিযোগ এবং পেনশন, পারমানবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং।
CG/ SS/NS
(Visitor Counter : 128
প্রতিরক্ষামন্ত্রক
মিশন সাগরঃ মরিশাসের পোর্ট লুই থেকে ফিরে এলো আই এন এস কেশরী
নতুনদিল্লি, ১৪ এপ্রিল, ২০২০
মিশন সাগরের অঙ্গ হিসেবে ভারতীয় নৌ বাহিনীর জাহাজ আই এন এস কেশরী ১৪ই জুন মরিশাসের পোর্ট লুই থেকে ফিরে এসেছে। কেশরী ২৩-এ মে পোর্ট লুই পৌঁছেছিল। কোভিড-১৯ মহামারীর জন্য মরিশাসকে প্রয়োজনীয় পরামর্শ, বিশেষজ্ঞদের সাহায্য করাই এর মূল উদ্দেশ ছিল। ভারতীয় নৌ বাহিনীর এই দলটি মরিশাসের বিভিন্ন হাসপাতাল ও স্বাস্থ্য পরিষেবার কেন্দ্রগুলি সফর করেছে।
কোভিড-১৯ মহামারী আটকাতে হাত ধোয়া, সংক্রমণ শনাক্তকরণ, পিপিই-কে জীবাণু মুক্ত করার মত নানা বিষয়ে মরিশাসের স্বাস্থ্য যোদ্ধাদের সঙ্গে মত বিনিময় করা হয়। এই উপলক্ষ্যে দুটি তথ্য সম্বলিত বৈদ্যুতিন নথি প্রকাশ করা হয়। মরিশাসে ভারতীয় রাষ্ট্রদুত শ্রী জানেস কাইন কেশরীতে যান। তিনি সেখানে নৌ বাহিনীর চিকিৎসক দলের সঙ্গে বৈঠক করেন।
ভারত মহাসাগরীয় অঞ্চলে কোভিড-১৯ মহামারীর ফলে উদ্ভূত পরিস্থিতিতে ভারত এই অঞ্চলের রাষ্ট্রগুলির সঙ্গে যোগাযোগ রেখে চলেছে। প্রধানমন্ত্রী শ্রী নরেন্দ্র মোদীর পরিকল্পনা অনুসারে ‘সিকিউরিটি অ্যান্ড গ্রোথ ফর অল ইন দ্য রিজিয়ন౼ সাগর’ প্রকল্পে এই অঞ্চলের দেশগুলির সঙ্গে নিরাপত্তা ও উন্নয়নে ভারত একযোগে কাজ করছে। এখানে প্রতিরক্ষা, বিদেশ সহ কেন্দ্রের বিভিন্ন মন্ত্রক যুক্ত রয়েছে।
(CG/CB
প্রধানমন্ত্রীরদপ্তর
এনডিএমএ-এর ষষ্ঠ বৈঠকে প্রধানমন্ত্রীর পৌরহিত্য
নয়াদিল্লি, ১৮ অক্টোবর, ২০১৮
নতুন দিল্লীতে আজ  জাতীয় বিপর্যয় পরিচালন কর্তৃপক্ষের  ষষ্ঠ বৈঠকে পৌরহিত্য করেন প্রধানমন্ত্রী শ্রী নরেন্দ্র মোদী।
দেশে বিপর্যয়জনিত পরিস্থিতির মোকাবিলায় এনডিএমএ-র বিভিন্ন কার্যকলাপ প্রধানমন্ত্রী পর্যালোচনা করেন। এনডিএমএ-র বিভিন্ন চলতি প্রকল্পও তিনি খতিয়ে দেখেন।
জীবন ও সম্পত্তি রক্ষায় দুর্যোগজনিত পরিস্থিতির মোকাবিলার কাজে যুক্ত অন্যান্য সংস্থার সঙ্গে এনডিএমএ-র সমন্বয়ের ভিত্তিতে কাজ করার ওপর তিনি জোর দেন। বিভিন্ন স্থানে বিপর্যয় পরিচালন ব্যবস্থায় আন্তর্জাতিক ব্যবস্থাপনা কাজে লাগানোর কথাও তিনি বলেন।
বৈঠকে কেন্দ্রীয় স্বরাষ্ট্র মন্ত্রী শ্রী রাজনাথ সিং, কেন্দ্রীয় অর্থমন্ত্রী শ্রী অরুণ জেটলি এবং কেন্দ্রীয় কৃষি ও কৃষককল্যাণ দপ্তরের মন্ত্রী শ্রী রাধামোহন সিং উপস্থিত ছিলেন। এনডিএমএ-র বিভিন্ন আধিকারিকরাও বৈঠকে যোগ দেন।
CG/SSS/DM/…
(Visitor Counter : 80
রেলমন্ত্রক
শালিমার ও লোকমান্য তিলক টার্মিনাস -এর মধ্যে বিশেষ ট্রেন পরিষেবা
কলকাতা, ২ নভেম্বর, ২০২১
ছট্ উৎসবের সময় অতিরিক্ত যাত্রী ভীড় সামাল দিতে দক্ষিণ-পূর্ব রেল শালিমার - লোকমান্য তিলক টার্মিনাস  - শালিমারের মধ্যে বিশেষ ট্রেন চালানোর সিদ্ধান্ত নিয়েছে। বিশেষ এই ট্রেন শালিমার থেকে আগামীকাল ও আগামী ৭ নভেম্বর ছাড়বে। অন্যদিকে, এলটিটি থেকে এই ট্রেনটি আজ ও আগামী ৫ তারিখ যাত্রা সূচনা করবে।
শালিমার - এলটিটি স্পেশাল  ট্রেনটি শালিমার থেকে বেলা ৩টে ৩৫ মিনিটে ছেড়ে এলটিটি পৌঁছবে তৃতীয় দিন ভোর ৪টে ৫ মিনিটে। ফিরতি পথে এলটিটি - শালিমার  ট্রেনটি এলটিটি থেকে রাত্রি ১০টায় ছেড়ে শালিমার পৌঁছবে তৃতীয় দিন বেলা ১১টা ৩৫ মিনিটে। বিশেষ এই ট্রেনটিতে একটি বাতানুকূল প্রথম শ্রেণী, একটি বাতানুকূল টু টিয়ার, ১৪টি বাতানুকূল থ্রি টিয়ার এবং চারটি সাধারণ দ্বিতীয় শ্রেণীর কামরা থাকছে। যাত্রাপথে ট্রেনটি দক্ষিণ -পূর্ব রেলের সাঁতরাগাছি, খড়গপুর, টাটানগর, চক্রধরপুর, রৌরকেল্লা ও ঝাড়সুগুদা স্টেশনে থামবে।
SSS/BD/AS/
(Visitor Counter : 8
প্রধানমন্ত্রীরদপ্তর
প্রধানমন্ত্রী আগামীকাল  মতুয়া ধর্ম মহা মেলায় ভাষণ দেবেন
নতুন দিল্লি, ২৮ মার্চ, ২০২২
শ্রী শ্রী হরিচাঁদ ঠাকুরের ২১১ তম জন্মবার্ষিকী উপলক্ষে প্রধানমন্ত্রী শ্রী নরেন্দ্র মোদী আগামীকাল  বিকেল সাড়ে চারটেয় ভিডিও কনফারেন্সের মাধ্যমে পশ্চিমবঙ্গের শ্রীধাম ঠাকুরনগরের, ঠাকুরবাড়িতে মতুয়া ধর্ম মহা মেলা ২০২২-এ ভাষণ দেবেন।
শ্রী শ্রী হরিচাঁদ ঠাকুর স্বাধীনতার আগে অবিভক্ত বাংলার নিপীড়িত, অত্যাচারিত ও বঞ্চিত মানুষের উন্নতিসাধনে তাঁর জীবন উৎসর্গ করেছিলেন। ১৮৬০ সালে ওড়াকান্দি  থেকে তাঁর মাধ্যমে সামাজিক ও ধর্মীয় আন্দোলন শুরু হয় এবং তা মতুয়া ধর্ম গঠনের দিকে পরিচালিত করে।
সর্বভারতীয় মতুয়া মহাসঙ্ঘ আগামী ২৯শে মার্চ থেকে ৫ই এপ্রিল পর্যন্ত মতুয়া ধর্ম মহা মেলা ২০২২-এর আয়োজন করেছে।
CG/SS/SKD/
(
প্রধানমন্ত্রীরদপ্তর
রাজস্থানে প্রধানমন্ত্রীর অনুষ্ঠানে সে রাজ্যের মুখ্যমন্ত্রীর উপস্থিতি প্রসঙ্গে প্রধানমন্ত্রীর সচিবালয়ের ট্যুইট
নতুন দিল্লি, ২৭ জুলাই, ২০২৩
রাজস্থানে প্রধানমন্ত্রীর অনুষ্ঠানে তাঁর উপস্থিতি প্রসঙ্গে সে রাজ্যের মুখ্যমন্ত্রী যে ট্যুইট করেছেন, তার প্রেক্ষিতে প্রধানমন্ত্রীর সচিবালয় একটি ট্যুইট করেছে। প্রধানমন্ত্রী শ্রী নরেন্দ্র মোদী আজ রাজস্থানের সিকারে গেছেন।
প্রধানমন্ত্রীর সচিবালয় ট্যুইট করেছে:
“Shri @ashokgehlot51 Ji,
প্রথা অনুসারে আপনাকে আমন্ত্রণ জানানো হয়েছিল এবং আপনার বক্তৃতার জন্য সময়ও বরাদ্দ ছিল। কিন্তু আপনার কার্যালয় জানিয়েছিল আপনি অনুষ্ঠানে উপস্থিত থাকতে পারবেন না।
এর আগেও প্রধানমন্ত্রী নরেন্দ্র মোদীর সফরের সময় আপনাকে বরাবর আমন্ত্রণ জানানো হয়েছে এবং আপনিও অনুষ্ঠানগুলিতে উপস্থিত থেকেছেন।
আজকের অনুষ্ঠানে আপনাকে অবশ্যই স্বাগত জানানো হচ্ছে। উন্নয়ন কাজের যে ফলক রয়েছে, সেখানেও আপনার নাম লেখা আছে।
সম্প্রতি আপনার যে চোট লেগেছিল তার জেরে কোন শারীরিক অস্বস্তি না থাকলে আপনার উপস্থিতি একান্ত কাম্য।”
CG/SD/AS/ 27 July, 2023... 
(
রেলমন্ত্রক
ভারতীয় রেল পর্যায়ক্রমে যাত্রী পরিষেবা স্বাভাবিক করতে পদক্ষেপ নিচ্ছে
রেলওয়ে প্যাসেঞ্জার রিজার্ভেশন সিস্টেম  পরবর্তী সাত দিনের জন্য রাতে স্বল্প ব্যবসার সময় বন্ধ থাকবে
নতুন দিল্লি, ১৪ নভেম্বর, ২০২১
ভারতীয় রেল যাত্রী পরিষেবা গুলিকে স্বাভাবিক করা লক্ষ্যে এবং পর্যায়ক্রমে করোনা পূর্ববর্তী অবস্থায় ফিরিয়ে নিয়ে যাওয়ার জন্য রেলওয়ে প্যাসেঞ্জার রিজার্ভেশন সিস্টেম, পিআরএস ছয় ঘণ্টার জন্য বন্ধ রাখার সিদ্ধান্ত নিয়েছে। পরবর্তী সাত দিনের জন্য রাতে এই সিস্টেম বন্ধ থাকবে। এইসময় সিস্টেম ডেটার আপগ্রেডেশন এবং নতুন ট্রেন নম্বর আপডেট করার কাজ চলবে। সমস্ত মেল ও এক্সপ্রেস ট্রেনগুলিতে আগের ট্রেন নম্বর দিয়ে যাত্রী বুকিং ডেটা আপডেট করা হবে। এর পাশাপাশি বর্তমান যাত্রী বুকিং ডেটাও আপডেট করা হবে। এই কাজটি ধারাবাহিকভাবে করার জন্য পিআরএস সিস্টেম ছয় ঘণ্টার জন্য বন্ধ রাখতে হবে। এজন্য রাতে যে সময় ব্যবসা কম হয় সেই সময়টিকে বেছে নেওয়া হয়েছে। রেল এই কাজ শুরু করবে ১৪-১৫ নভেম্বর রাত থেকে ২০-২১ নভেম্বর রাত পর্যন্ত। এর সময় রাত সাড়ে ১১ টা থেকে ভোর সাড়ে পাঁচটা। এই ছয় ঘণ্টার মধ্যে কোনরকম রিজার্ভেশন, কারেন্ট বুকিং, ক্যান্সলেশন এবং এনকোয়ারি জনিত পরিষেবা পাওয়া যাবে না।
এই সময়ের মধ্যে রেলকর্মীরা সব কাজ সম্পন্ন করবেন। তবে, পিআরএস পরিষেবা ছাড়া, রেলের বাকি ১৩৯ টি পরিষেবা সহ অন্যান্য প্রক্রিয়া নিরবিচ্ছিন্নভাবে চলবে।
ভারতীয় রেল তাদের এই যাত্রী পরিষেবাগুলিকে স্বাভাবিক করতে এবং আপগ্রেড করার প্রচেষ্টার জন্য রেল মন্ত্রককে সহায়তা করতে গ্রাহকদের কাছে অনুরোধ জানিয়েছে।
CG/ SB
(Visitor Counter : 101
ক্ষুদ্র, অতিক্ষুদ্রওমাঝারিশিল্পমন্ত্রক
গান্ধী জয়ন্তীর ১৫০তম বর্ষ উদযাপন উপলক্ষে শিল্পীদের ক্ষমতায়নে কেভিআইসি-র ১৫০টি কর্মসূচি
নয়াদিল্লি, ০১ অক্টোবর, ২০২০
জাতির জনক মহাত্মা গান্ধীর গৌরবময় সার্ধজন্মশতবার্ষিকী উদযাপন উপলক্ষে খাদি ও গ্রামোদ্যোগ কমিশন  ১৫০টি কর্মসূচি আয়োজন করেছে।
গান্ধী জয়ন্তীর প্রাক্কালে বৃহস্পতিবার কমিশনের চেয়ারম্যান শ্রী বিনয় কুমার সাক্সেনা এই ১৫০টি কর্মসূচির সূচনা করেন। গান্ধী জয়ন্তী উদযাপন উপলক্ষে এই প্রথম কমিশনের পক্ষ থেকে সারা দেশে এত ব্যাপকভাবে কর্মসূচির আয়োজন করা হয়েছে। শিল্পীদের ক্ষমতায়নে উত্তর-পূর্বের রাজ্যগুলি ছাড়াও পশ্চিমবঙ্গ, উত্তর প্রদেশ, মধ্যপ্রদেশ, তামিলনাডু, হিমাচল প্রদেশ, গুজরাট এবং জম্মু ও কাশ্মীরে একাধিক কর্মসূচির আয়োজন করা হয়েছে। কমিশনের উচ্চাকাঙ্খী কুম্ভকার সশক্তিকরণ যোজনা মেঘালয়ের পশ্চিম গারো পাহাড়ি এলাকাতেও পৌঁছে গিয়েছে। এখানকার ফুলবাড়ি গ্রামে ৪০টি মৃৎশিল্পী পরিবারের জন্য প্রশিক্ষণ কর্মসূচি গ্রহণ করা হয়েছে। উত্তর-পূর্বের রাজ্যগুলিতে ১০টি ভিন্ন ভিন্ন কর্মসূচির আয়োজন করা হয়েছে।
গান্ধী জয়ন্তীর প্রাক্কালে সারা দেশে কমিশনের পক্ষ থেকে ৪১টি নতুন খাদি সামগ্রী বিক্রয় কেন্দ্র, পিএমইজিপি-র আওতায় ২৭টি নতুন উৎপাদন ইউনিট, ১৪টি নতুন বিশ্রামাগার এবং অভিন্ন সুবিধা প্রদান কেন্দ্র চালু হয়েছে। খাদি সামগ্রীর নতুন বিক্রয় কেন্দ্রগুলির মধ্যে ৮টি চালু হয়েছে বারাণসীতে।
এই উপলক্ষে কমিশনের চেয়ারম্যান বলেন, এ ধরনের কর্মসূচি গ্রহণের উদ্দেশ্য হ’ল – সুস্থায়ীভাবে স্থানীয় কর্মসংস্থানের সুযোগ সৃষ্টি করা এবং শিল্পীদের আত্মনির্ভর করে তোলা। মহাত্মা গান্ধী সর্বদাই বিশ্বাস করতেন, দেশের সার্বিক উন্নয়নে গ্রাম ব্যবস্থার পুনরুজ্জীবন সর্বাধিক অগ্রাধিকার প্রাপ্ত ক্ষেত্র। স্বয়ং প্রধানমন্ত্রীও গান্ধীর এই স্বপ্ন সাকার করতে সচেষ্ট হয়েছেন।
সারা দেশের বিভিন্ন রাজ্য ও কেন্দ্রশাসিত অঞ্চলে কমিশনের পক্ষ থেকে পৃথক পৃথক অনুষ্ঠান আয়োজন করার পাশাপাশি, পশ্চিমবঙ্গেও নতুন ১০টি খাদি সামগ্রী বিক্রয় কেন্দ্র এবং ৩টি নতুন অভিন্ন সুবিধা প্রদান কেন্দ্রও চালু করা হয়েছে।
এদিকে কমিশন আগামীকাল থেকে সবধরনের খাদি সামগ্রীর ওপর ২০ শতাংশ হারে বার্ষিক সেলের কথা ঘোষণা করেছে। খাদি নির্মিত সামগ্রীগুলির দামের ক্ষেত্রে ২০ শতাংশ ছাড়ের এই সুবিধা পয়লা অক্টোবর মধ্যরাত্রি থেকেই অনলাইন  – এ শুরু হচ্ছে।
(CG/BD/SB
তথ্যওসম্প্রচারমন্ত্রক
কেব্ল টিভি পরিষেবায় দূরদর্শনের চ্যানেল
নয়াদিল্লি, ১৯ জুলাই, ২০১৯
সরকারের বিভিন্ন নীতি এবং কর্মসূচির বিষয়ে সঠিক তথ্য প্রদান, আর্থ-সামাজিক ক্ষেত্রে দ্রুত পরিবর্তন, জাতীয় সংহতি এবং বিজ্ঞান জগতের নানা কর্মকাণ্ড প্রচারের ক্ষেত্রে উল্লেখযোগ্য ভূমিকার প্রেক্ষিতে সব কেব্ল টিভি নেটওয়ার্কে এবার দূরদর্শনের চ্যানেলগুলির অনুষ্ঠান সম্প্রচার করতে হবে। কিন্তু দেখা যাচ্ছে, বর্তমান নিয়মকে অগ্রাহ্য করে বিভিন্ন কেব্ল অপারেটররা দূরদর্শনের চ্যানেলগুলি সম্প্রচার করছে না।
এই কারণে সিদ্ধান্ত নেওয়া হয়েছে, বর্তমান কেব্ল অপারেটর এবং নতুন কেব্ল অপারেটরদের কাছ থেকে একটি হলফনামা নেওয়া হবে। এই হলফনামায় কেব্ল অপারেটরকে ঘোষণা করতে হবে তারা লোকসভা এবং রাজ্যসভা টিভি চ্যানেলের পাশাপাশি দূরদর্শনের ২৪টি চ্যানেলের সবক’টি সম্প্রচার করবে। এই হলফনামাটি বিজ্ঞপ্তি জারির এক মাসের মধ্যে জমা দিতে হবে।
হলফনামার খসড়া www.mib.gov.in এবং www.digitalindiamib.com ওয়েবসাইট থেকে পাওয়া যাবে। হলফনামা জমা দেওয়া যাবে www.broadcastseva.gov.in ওয়েবসাইটের মাধ্যমে।
CG/CB/DM
(Visitor Counter : 58
কেন্দ্রীয়লোকসেবাআয়োগ
কম্বাইন্ড ডিফেন্স সার্ভিসেস পরীক্ষা ২০১৭-র ফলপ্রকাশ
নয়াদিল্লি, ১৬ মে, ২০১৮
ইউনিয়ন পাবলিক সার্ভিস কমিশন ২০১৭ সালের দ্বিতীয় পর্যায়ের কম্বাইন্ড ডিফেন্স সার্ভিস পরীক্ষায় সফল ১৯২ জন প্রার্থীর নামের তালিকা প্রকাশ করেছে। ইউপিএসসি-র ওয়েবসাইট http://www.upsc.gov.in.-এ পরীক্ষার ফলাফল ও প্রার্থীদের তালিকা দেওয়া হয়েছে।
২০১৭-র নভেম্বর মাসে ইউপিএসসি প্রতিরক্ষার তিনটি বাহিনীতে প্রবেশিকার জন্য লিখিত পরীক্ষার আয়োজন করেছিল এবং তারপর প্রতিরক্ষা মন্ত্রকের সার্ভিস সিলেকশন বোর্ডর মাধ্যমে ইন্ডিয়ান মিলিটারি অ্যাকাডেমি, ইন্ডিয়ান ন্যাভাল অ্যাকাডেমি ও এয়ারফোর্স অ্যাকাডেমিতে প্রবেশিকা ইন্টারভিউ গ্রহন করা হয়।
সরকারি বিজ্ঞপ্তি অনুযায়ী ইন্ডিয়ান মিলিটারি অ্যাকাডেমিতে ১০০ জন, ইন্ডিয়ান ন্যাভাল অ্যাকাডেমিতে ৪৫ জন ও এয়ারফোর্স অ্যাকাডেমিতে ৩২ জনকে প্রশিক্ষনের জন্য এইবছর ডাক দেওয়া হবে।
ওয়েবসাইটে প্রকাশিত তালিকায় সফল প্রার্থীদের মেডিক্যাল পরীক্ষায় ফলাফলের কোনও উল্লেখ করা হয় নি। তাছাড়া, বর্তমানে প্রার্থীদের জন্ম তারিখ, শিক্ষাগত যোগ্যতা ও অন্য আবশ্যিক তথ্য সেনাবাহিনীর সদর দপ্তরে খতিয়ে দেখা হচ্ছে। এই কারণে তালিকায় প্রকাশিত সফল প্রার্থীদের প্রাথমিকভাবে উত্তীর্ণ বলে ধরা হচ্ছে। পরীক্ষায় উত্তীর্ণ প্রার্থীদের জন্মতারিখ, ঠিকানা ও অন্য আবশ্যিক তথ্যের স্বপ্রত্যায়িত প্রমানপত্র ও ছবি সেনাবাহিনী, নৌবাহিনী বা বিমানবাহিনীর সদর দপ্তরে পাঠাতে বলা হয়েছে।
CG/SC/NS/…
(Visitor Counter : 76
সড়কপরিবহণওমহাসড়কমন্ত্রক
বৈদ্যুতিক যানবাহনের ব্যবহার
নতুন দিল্লি, ০৮ ডিসেম্বর, ২০২১
ভারি শিল্প মন্ত্রক ২০১৫ সালে দেশে বৈদ্যুতিক যানবাহনের দ্রুত উৎপাদন ও ব্যবহার  শীর্ষক একটি প্রকল্প তৈরি করে। দেশে বৈদ্যুতিক/ হাইব্রিড যানবাহনের ব্যবহার বৃদ্ধি এবং জীবাশ্ম জ্বালানীর ওপর নির্ভরতা কমানোর লক্ষ্যেই এই উদ্যোগ গ্রহণ করা হয়। বর্তমানে ফেম ইন্ডিয়া প্রকল্পের দ্বিতীয় পর্যায় ২০১৯ সালের পয়লা এপ্রিল থেকে ৫ বছরের জন্য কার্যকর হয়েছে। এর জন্য ১০ হাজার কোটি টাকার আর্থিক সহায়তা বরাদ্দ করা হয়েছে। বৈদ্যুতিক যানবাহনের ওপর পণ্য ও পরিষেবা কর  ১২ শতাংশ থেকে কমিয়ে ৫ শতাংশ করা হয়েছে। এমনকি বৈদ্যুতিক গাড়ির চার্জার/ চার্জিং স্টেশনের ওপর জিএসটি ১৮ শতাংশ থেকে কমিয়ে ৫ শতাংশ করা হয়েছে।
সরকার ২০১৮ সালের ১৮ অক্টোবর ব্যাটারি পরিচালিত যানবাহন এবং ইথানল ও মিথানল জ্বালানীতে পরিচালিত পরিবহণ ক্ষেত্রে ব্যবহৃত যানবাহনে অনুমতির প্রয়োজনীয়তা থেকে অব্যাহতি দিয়েছে। চলতি বছরের দোসরা আগস্ট সরকার ব্যাটারি পরিচালিত যানবাহনে পুনর্নবীকরণ, শংসাপত্র ও নতুন নাম নথিভুক্তিকরণের জন্য অর্থ প্রদান থেকেও অব্যাহতি দিয়েছে।
সড়ক ও পরিবহণ মন্ত্রক ১৯৮৮ সালের মোটর যান আইনের ৯৩ নম্বর ধারার অধীনে মোটর যান সংযোজনকারী নির্দেশিকা ২০২০ জারি করে। পরবর্তী সময়ে তা সংশোধন করা হয়। নির্দেশিকা অনুসারে বৈদ্যুতিক/ বিকল্প জ্বালানী ভিত্তিক যানবাহনের ক্ষেত্রে রাজ্য সরকারগুলিকে নানান সুযোগ সুবিধা দেওয়া হয়।
রাজ্যসভায় আজ এক প্রশ্নের লিখিত উত্তরে একথা জানিয়েছেন, কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/SS/SKD/
(Visitor Counter : 146
তথ্যওসম্প্রচারমন্ত্রক
নিউজ অন এআইআর রেডিও লাইভ স্ট্রিমিং-এর আন্তর্জাতিক ক্রমতালিকা
দক্ষিণ কোরিয়ায় এফএম রেইনবো এবং এফএম গোল্ড ক্রমশ জনপ্রিয় হচ্ছে
নয়াদিল্লী, ১৭ সেপ্টেম্বর, ২০২১
আকাশবাণীর লাইভ স্ট্রিমিং-এর মাধ্যমে অনুষ্ঠান শোনার ক্ষেত্রে প্রথম ১০এর তালিকায় এফএম রেইনবো মুম্বাই, রেইনবো কান্নাড়া, কামানবিলু ও অস্মিতা মুম্বাই প্রথম ১০এর তালিকায় উঠে এসেছে। তবে তালিকা থেকে আকাশবাণী নিউজ ২৪X৭, আকাশবাণী ত্রিশুর ও আকাশবাণী কোচি এফএম রেইনবো বাদ পরেছে।
সর্বশেষ তথ্য অনুযায়ী আকাশবাণীর লাইভ স্ট্রিমিং-এর অনুষ্ঠানে নিউজ অন এআইআর অ্যাপ সৌদি আরবে যথেষ্ঠ জনপ্রিয় হয়েছে। ভারত ছাড়া অন্য যেসব দেশে আকাশবাণীর অনুষ্ঠান স্ট্রিমিং-এ শোনা হয় তাদের মধ্যে আকাশবাণীর অস্মিতা মুম্বাই, জার্মানী, ফিনল্যান্ড, আয়ারল্যান্ড এবং সুইডেনে যথেষ্ট জনপ্রিয়। কোরিয়ায় বহু মানুষ এফএম রেইন দি্ল্লী, এফএম গোল্ড দিল্লীর অনুষ্ঠান শোনেন।
নিউজ অন এআইআর অ্যাপের মাধ্যমে ভারতের বাইরে ৮৫টি দেশে ৮ হাজার শহরের মানুষ এই অনুষ্ঠান শোনেন।
নিউজ অন এআইআর অ্যাপে আকাশবাণীর জনপ্রিয় অনুষ্ঠানগুলির তালিকা তৈরির জন্য পয়লা থেকে ১৫ সেপ্টেম্বর বিভিন্ন তথ্য সংগ্রহ করা হয়েছে। তার ওপর ভিত্তি করেই এই ক্রমতালিকা তৈরি করা হয়েছে।
এই তালিকাটি দেখতে হলে নিচের লিঙ্কে ক্লিক করুন:-
https://pib.gov.in/PressReleasePage.aspx?PRID=1755728
CG/CB/NS
(Visitor Counter : 139
মানবসম্পদবিকাশমন্ত্রক
শিক্ষা ক্ষেত্রকে চাঙ্গা করতে কেন্দ্রীয় অর্থমন্ত্রী একাধিক পদক্ষেপের কথা ঘোষণা করেছেন
মানব মূলধনে বিনিয়োগ করা হলে সেই বিনিয়োগ জাতির উৎপাদনশীলতা এবং সমৃদ্ধি ঘটাবে বলে শ্রীমতী সীতারামন জানিয়েছেন
কেন্দ্রীয় মানবসম্পদ উন্নয়ন মন্ত্রী বলেন, "এক দেশ, এক ডিজিটাল প্ল্যাটফর্ম" এবং "একটি শ্রেনী একটি চ্যানেল" দেশের প্রতিটি প্রান্তে গুনমানসম্পন্ন শিক্ষা পৌঁছে দেওয়ার বিষয়টি নিশ্চিত করবে
নতুন দিল্লী, ১৮ মে, ২০২০
কেন্দ্রীয় অর্থ এবং কর্পোরেট মন্ত্রী শ্রীমতী নির্মলা সীতারামন গতকাল নতুন দিল্লিতে শিক্ষাক্ষেত্রকে চাঙ্গা করতে একাধিক পদক্ষেপের কথা ঘোষনা করেছেন।মানব মূলধনে বিনিয়োগ করা হলে সেই বিনিয়োগ জাতির উৎপাদনশীলতা এবং বিকাশ সাধন এবং সমৃদ্ধি ঘটাবেগগ বলে শ্রীমতী সীতারামন জানিয়েছেন। বর্তমান অতিমারী পরিস্থিতি শিক্ষা ব্যবস্থার সামনে নতুন চ্যালেঞ্জ উপস্থিত করেছে পাশাপাশি বেশ কিছু নতুন সম্ভাবনাও তুলে ধরেছে।
মন্ত্রী জানান শিক্ষা ব্যবস্থাকে এই সুযোগের সদ্বব্যবহার করতে হবে। শিক্ষা ব্যবস্থার ফাঁক পূরণে প্রয়োজনে পাঠ্যসূচির এবং শিক্ষা বিজ্ঞানের পরিবর্তন করতে হবে।প্রতিটি স্তরে সমন্বিত প্রযুক্তি ব্যবহার করতে হবে।
অর্থমন্ত্রী বলেন সমাজের প্রতিটি স্তরের,প্রতিটি অঞ্চলের পড়ুয়াদের শিক্ষার আঙিনায় নিয়ে আসতে সরকার বদ্ধ পরিকর।
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক একই সঙ্গে প্রধানমন্ত্রী শ্রী নরেন্দ্র মোদী এবং অর্থমন্ত্রী শ্রীমতী নির্মলা সীতারমনকে শিক্ষাক্ষেত্রকে গুরুত্ব দেওয়ার জন্য ধন্যবাদ জানান।তিনি আশা প্রকাশ করেন যে শিক্ষা ক্ষেত্রে পুনর্গঠন দেশের শিক্ষার্থীদের সাহায্য করবে।
কেন্দ্রীয় মানবসম্পদ উন্নয়ন মন্ত্রী বলেন, "এক দেশ, এক ডিজিটাল প্ল্যাটফর্ম" এবং "একটি শ্রেনী একটি চ্যানেল" দেশের প্রতিটি প্রান্তে গুণমানসম্পন্ন শিক্ষা পৌছেঁ দেওয়ার বিষয়টি নিশ্চিত করবে।তিনি আরও বলেন বিশেষ চাহিদা সম্পন্ন শিশুদেরও এতে সুবিধা হবে।
অর্থমন্ত্রী যে সব বিষয় গুলির ওপর জোর দিয়েছেন সেগুলি হল:
 পি এম ই-বিদ্যা চালু করা হবে। এর মাধ্যমে ডিজিটাল,অনলাইন এবং বেতারের মাধ্যমে শিক্ষা দেওয়া হবে। এই পি এম ই-বিদ্যা চালু হলে ২৫ কোটি পড়ুয়া উপকৃত হবে।পাশাপাশি উপকৃত হবে দিব্যাঙ্গ ছাত্র ছাত্রীরা।
 এই আন্তর্জাতিক অতিমারী পরিস্থিতিতে ছাত্র ছাত্রী,শিক্ষক এবং পরিবারের সদস্যদের ভালো থাকার জন্য মানসিক বা মনস্তাত্ত্বিক সাহায্য প্রয়োজন। এই লক্ষ্যে 'মনদর্পন' প্রচেষ্টা শুরু করা হয়েছে।
 উচ্চ শিক্ষা ক্ষেত্রে ই -লার্নিং এর পরিধি বাড়াতে চলেছে সরকার: মুক্ত,দূরত্ব এবং অনলাইনের মাধ্যমে শিক্ষাদানের ক্ষেত্র গুলিকে অনেকটাই খুলে দেওয়া হবে। দেশের ১০০ টি বিশ্ববিদ্যালয়ে ইতিমধ্যেই অনলাইনে শিক্ষা দান শুরু হয়ে গেছে। এর ফলে দেশের ৭ কোটি কলেজ এবং বিশ্ববিদ্যালয়ের ছাত্র ছাত্রী উপকৃত হবে।
 চালু করা হচ্ছে ন্যাশনাল কারিকুলাম এন্ড পেডাগজিকাল ফ্রেমওয়ার্ক। এর মাধ্যমে স্কুল এডুকেশন,শিক্ষক এডুকেশনকে বিশ্ব স্তরে নিয়ে যাওয়ার চেষ্টা করা হবে।
 পাশাপাশি চালু করা হচ্ছে এ ন্যাশানাল ফাউন্ডেশনাল লিটারেসি এন্ড নিউমারেসি মিশন।এর মাধ্যমে ৩ বছর থেকে ১১ বছরের ৪ কোটি শিশু উপকৃত হবে।
(CG/PPM
অর্থমন্ত্রক
বিশেষ ঋণদান প্রকল্পের আওতায় কেন্দ্র জিএসটি সংক্রান্ত ক্ষতিপূরণের জন্য দ্বিতীয় পর্যায়ে ১৬টি রাজ্য ও ৩টি কেন্দ্রশাসিত অঞ্চলকে ৬ হাজার কোটি টাকা দিয়েছে
নয়াদিল্লী, ২ নভেম্বর, ২০২০
বিশেষ ঋণদান প্রকল্পের আওতায় কেন্দ্রীয় অর্থমন্ত্রক জিএসটি সংক্রান্ত ক্ষতিপূরণের জন্য দ্বিতীয় পর্যায়ে ১৬টি রাজ্য ও ৩টি কেন্দ্রশাসিত অঞ্চলকে আজ ৬ হাজার কোটি টাকা দিয়েছে। কেন্দ্র এই অর্থ ৪.৪২ শতাংশ সুদে সংগ্রহ করেছে। রাজ্য এবং কেন্দ্রশাসিত অঞ্চলগুলিকে এই সুদের হারেই ঋণ দেওয়া হচ্ছে। এই সুদের হার রাজ্য এবং কেন্দ্রশাসিত অঞ্চলগুলি যে হারে ঋণ নেয় তার চাইতে কম। এরফলে সংশ্লিষ্ট রাজ্য এবং কেন্দ্রশাসিত অঞ্চলগুলি উপকৃত হবে। অর্থমন্ত্রক এ পর্যন্ত এই প্রকল্পে ১২ হাজার কোটি টাকা ঋণের ব্যবস্থা করেছে।
২১টি রাজ্য ও ৩টি কেন্দ্রশাসিত অঞ্চল বিশেষ এই ব্যবস্থার সুযোগ নেওয়ার আবেদন জানিয়েছিল। জিএসটি আদায়ের ক্ষেত্রে ঘাটতি মেটাতে সেসের পরিবর্তে কেন্দ্র এই অর্থ ঋণ নিয়েছে এবং তা রাজ্য ও কেন্দ্রশাসিত অঞ্চলগুলিকে দেওয়া হচ্ছে। যেসব রাজ্য আজ এই ঋণ পেল সেগুলি হল : অন্ধ্রপ্রদেশ, অসম, বিহার, গোয়া, গুজরাট, হরিয়ানা, হিমাচলপ্রদেশ, কর্ণাটক, মধ্যপ্রদেশ, মহারাষ্ট্র, মেঘালয়, ওড়িশা, তামিলনাড়ু, ত্রিপুরা, উত্তরপ্রদেশ, উত্তরাখন্ড। জম্মু-কাশ্মীর, পুদুচেরী ও দিল্লী- এই তিনটি কেন্দ্রশাসিত অঞ্চলকেও ঋণ দেওয়া হয়েছে।
CG/CB/NS
(
প্রধানমন্ত্রীরদপ্তর
অনলাইনে পঞ্চদশ ভারত-ইউরোপিয় ইউনিয়ন শিখর সম্মেলনঃ প্রধানমন্ত্রী শ্রী নরেন্দ্র মোদীর উদ্বোধনী ভাষণ
নতুনদিল্লি, ১৫ই জুলাই, ২০২০
সুধীবৃন্দ, নমস্কার!
কোভিড-১৯ মহামারীর কারণে আমাদের মার্চ মাসে ভারত-ইউরোপীয় ইউনিয়ন শিখর সম্মেলন পিছিয়ে দিতে হয়। আজ আমরা ভার্চুয়াল মাধ্যমে বৈঠক করতে পারছি, এটি খুব ভালো হল। করোনা ভাইরাসের জন্য ইউরোপে প্রাণহানির ঘটনায় প্রথমেই আমি আপনাদের সমবেদনা জানাচ্ছি। আপনাদের উদ্বোধনী বক্তব্যর জন্য ধন্যবাদ। আপনাদের মত, আমিও ভারত এবং ইইউ-এর মধ্যে নিবিড় ও মজবুত সম্পর্ক বজায় রাখতে বদ্ধপরিকর। এর জন্য আমাদের একটি দীর্ঘমেয়াদী কৌশল অবলম্বন করতে হবে।
এছাড়াও নির্দিষ্ট কর্মকাণ্ড ভিত্তিক পরিকল্পনা আমাদের নিতে হবে। যেটি আমাদের নির্দিষ্ট সময়ের মধ্যে শেষ করতে হবে। ভারত ও ইইউ হল স্বাভাবিক অংশীদার। বিশ্বের শান্তি ও স্থিতাবস্থার জন্য আমাদের অংশীদারীত্ব খুবই গুরুত্বপূর্ণ। আজকের আন্তর্জাতিক প্রেক্ষাপটে এই বাস্তবতাই অনুভূত হচ্ছে।
গণতন্ত্র, বহুত্ববাদ, সমন্বয়, আন্তর্জাতিক সংস্থাগুলির প্রতি সম্মান, বহুস্তরীয় ব্যবস্থা, স্বাধীনতা এবং স্বচ্ছতার প্রতি উভয় পক্ষই সমমনোভাব পোষণ করে। কোভিড-১৯-এর পর বিশ্বজুড়ে অর্থনৈতিক ক্ষেত্রে নতুন সমস্যা দেখা দিচ্ছে। এর জন্য গণতান্ত্রিক রাষ্ট্রগুলির মধ্যে ব্যাপক সহযোগিতার প্রয়োজন।
আজ স্বাস্থ্য এবং সমৃদ্ধির বিষয়ে আমাদের নাগরিকরা চ্যালেঞ্জের সম্মুখীন। আন্তর্জাতিক সীমান্তে নানা রকমের চাপ অনুভূত হচ্ছে। এই পরিস্থিতিতে ভারত ও ইউরোপীয় ইউনিয়নের মধ্যে অংশীদারিত্ব অর্থনৈতিক পুনরুজ্জীবনে গুরুত্বপূর্ণ ভূমিকা নিতে পারে౼ যেটি হবে মানব-কেন্দ্রিক বিশ্বায়ন। বর্তমান চ্যালেঞ্জগুলি ছাড়াও জলবায়ু পরিবর্তনের মতো দীর্ঘমেয়াদি চ্যালেঞ্জগুলি মোকাবিলার জন্য ভারত এবং ইউরোপীয় ইউনিয়ন গুরুত্ব দিচ্ছে।
ভারতে পুনর্নবীকরণযোগ্য জ্বালানির ব্যবহার বাড়াতে আমরা উদ্যোগী হয়েছি। এর জন্য আমরা ইউরোপ থেকে বিনিয়োগ এবং প্রযুক্তি আহ্বান করছি। আমি আশা করব, এই ভার্চ্যুয়াল বৈঠকের মধ্য দিয়ে আমাদের সম্পর্ক আরও গতিশীল হবে।
সুধীবৃন্দ, আরও একবার আপনাদের সঙ্গে কথা বলার সুযোগ পেয়ে আমি আপনাদের ধন্যবাদ জানাই।
(CG/CB/DM
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা আজ ৫.৫ লক্ষের নিচে নেমে এসেছে
১০৫ দিন পর আবার একদিনেই ৩৮,৩১০ জন করোনায় আক্রান্ত হয়েছেন
সুস্পষ্টভাবে করোনায় আক্রান্তের তুলনায় সুস্থতার সংখ্যা বেড়ে ৭০ লক্ষ
নয়াদিল্লি, ৩ নভেম্বর, ২০২০
কোভিড-১৯-এর বিরুদ্ধে লড়াইয়ে ভারত একাধিক উল্লেখযোগ্য মাইলফলক অর্জন করেছে। দেশে গত ২৪ ঘন্টায় আক্রান্তের সংখ্যা ৪০ হাজারের নিচে নেমে এসেছে। ১৫ সপ্তাহ বা ১০৫ দিন পর আবার দৈনিক আক্রান্তের সংখ্যা কমে হয়েছে ৩৮,৩১০। গত ২২ জুলাই একদিনেই আক্রান্ত হয়েছিল ৩৭,৭২৪ জন।
করোনা আক্রান্ত রোগীর আরোগ্য লাভের হার ক্রমাগত বাড়তে থাকায় এবং মৃত্যু হার ক্রমশ নিম্নমুখী হওয়ায় ভারতে সুস্পষ্টভাবে করোনায় আক্রান্তের হার লাগাতার কমছে। করোনার বিরুদ্ধে লড়াইয়ে আরও একটি সাফল্য হিসেবে সুস্পষ্টভাবে আক্রান্তের হার লক্ষ্যণীয়ভাবে ৫.৫ লক্ষের নিচে নেমে এসেছে। দেশে সুস্পষ্টভাবে করোনায় আক্রান্তের সংখ্যা ৫ লক্ষ ৪১ হাজার ৪০৫, যা মোট আক্রান্তের কেবল ৬.৫৫ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বিত প্রয়াসের ফলে নমুনা পরীক্ষার সংখ্যা ক্রমশ বাড়ছে। একইভাবে, আক্রান্তদের খুঁজে বের করাও দ্রুত হচ্ছে। এর ফলস্বরূপ, অবিলম্বে চিকিৎসা প্রদানের ফলে আরোগ্য লাভের হার বাড়ছে ও মৃত্যুর সংখ্যা কমছে। দেশে আক্রান্তের তুলনায় সুস্থতার সংখ্যা বেড়ে ৭৬ লক্ষ ৩ হাজার ১২১ হয়েছে। এর ফলে, সুস্পষ্টভাবে করোনায় আক্রান্ত এবং সুস্থতার সংখ্যার মধ্যে ফারাক আজ আরও বেড়ে হয়েছে ৭০ লক্ষ ৬১ হাজার ৭১৬।
দেশে গত ২৪ ঘন্টায় আরও ৫৮,৩২৩ জন করোনা রোগী আরোগ্য লাভ করেছেন। জাতীয় স্তরে সুস্থতার হার বেড়ে হয়েছে ৯১.৯৬ শতাংশ। সদ্য আরোগ্য লাভকারীদের ৮০ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ১০ হাজারের বেশি রোগী আরোগ্য লাভ করেছেন। কর্ণাটক থেকে আরোগ্য লাভের সংখ্যা ৮ হাজারের বেশি।
নতুন করে করোনায় আক্রান্তদের ৭৪ শতাংশই ১০টি রাজ্য ও কেন্দ্রশাসিত অঞ্চল থেকে। কেরল, দিল্লি ও মহারাষ্ট্র থেকে একদিনেই ৪ হাজারের বেশি সংখ্যায় করোনায় আক্রান্ত হয়েছেন। পশ্চিমবঙ্গ থেকে আক্রান্তের সংখ্যা ৩ হাজারের বেশি।
দেশে গত ২৪ ঘন্টায় করোনাজনিত কারণে ৪৯০ জনের মৃত্যু হয়েছে। এর মধ্যে প্রায় ৮০ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ১০৪ জনের মৃত্যুর খবর মিলেছে। ভারতে করোনায় মৃত্যু হার আরও কমে হয়েছে ১.৪৯ শতাংশ।
CG/BD/DM
(